Jalan Pulang

Jalan Pulang ialah sebuah filem seram Indonesia tahun 2025 yang diarahkan oleh Jeropoint dalam penampilan sulungnya sebagai pengarah. Filem ini dibintangi oleh Shareefa Daanish, Sujiwo Tejo, Luna Maya, Teuku Rifnu Wikana, Jajang C. Noer, Kiki Narendra, Taskya Namya, Ruth Marini dan Saskia Chadwick. Filem ini ditayangkan pada 19 Jun 2025.

 Sinopsis 
Lastini sedang berduka atas kehilangan suaminya, Edward, secara misteri. Namun kesedihan itu belum reda, puteri mereka, Arum, pula jatuh sakit secara ganjil. Keadaannya tidak juga pulih walaupun menerima rawatan perubatan moden.

Lama-kelamaan, Lastini percaya bahawa penyakit anaknya bukan sekadar fizikal, tetapi ada unsur ghaib yang menguasai tubuh dan jiwanya. Demi menyelamatkan Arum sebelum ulang tahunnya yang jatuh pada tahun lompat, Lastini bersama dua anak lain, Lia dan Rama, memulakan perjalanan yang penuh cabaran menjelajah pelosok Pulau Jawa mencari pertolongan dari dukun dan warisan ilmu leluhur.

Dalam perjalanan tersebut, mereka menghadapi ancaman makhluk ghaib dan juga ujian terhadap kekuatan kasih sayang seorang ibu. Mereka akhirnya menemui kebenaran yang mengubah hidup mereka.

 Pelakon 
 Shareefa Daanish sebagai Marsinah
 Taskya Namya sebagai Lia
 Sujiwo Tejo sebagai Subagir
 Luna Maya sebagai Lastini
 Teuku Rifnu Wikana sebagai Djatmiko
 Jajang C. Noer sebagai Ruhannah
 Kiki Narendra sebagai Ki Rustaman
 Ruth Marini sebagai Suhana
 Saskia Chadwick sebagai Arum
 Raffan Al Aryan sebagai Edward

 Rujukan 

Kategori:Filem Indonesia 2025
Kategori:Filem seram Indonesia
Kategori:Filem berbahasa Indonesia
Kategori:Filem mengenai ibu dan anak perempuan
Kategori:Filem Leo Pictures
Kategori:Filem Legacy Pictures
Kategori:Filem arahan Jeropoint
Kategori:Filem terbitan Agung Saputra